CELEX: 62015CN0613
Language: et
Date: 2015-11-20 00:00:00
Title: Kohtuasi C-613/15: Eelotsusetaotlus, mille on esitanud Juzgado de Primera Instancia n° 5 de Alcobendas (Hispaania) 20. novembril 2015 – Ibercaja Banco S.A.U. versus José Cortés González

8.2.2016   
            
            
               ET
            
            
               Euroopa Liidu Teataja
            
            
               C 48/17
            
         Eelotsusetaotlus, mille on esitanud Juzgado de Primera Instancia no 5 de Alcobendas (Hispaania) 20. novembril 2015 – Ibercaja Banco S.A.U. versus José Cortés González
   (Kohtuasi C-613/15)
   (2016/C 048/23)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 5 de Alcobendas
   
      Põhikohtuasja pooled
   
   
      Hageja: Ibercaja Banco S.A.U.
   
      Kostja: José Cortés González
   
      Eelotsuse küsimused
   
   
               1.
            
            
               Kas 5. aprilli 1993. aasta direktiivi 93/13/EMÜ (1) artikli 3 lõikega 1, artikli 4 lõikega 1, artikli 6 lõikega 1 ja artikli 7 lõikega 1 on vastuolus selline siseriiklik õigusnorm nagu hüpoteegiseaduse artikkel 114, mis lubab siseriiklikul kohtul viivisemäära kehtestava lepingutingimuse ebaõigluse hindamiseks kontrollida üksnes seda, kas kokkulepitud viivisemäär on suurem kolmekordsest seaduslikust intressimäärast ega luba tal arvesse võtta muid asjaolusid?
            
         
               2.
            
            
               Kas direktiivi 93/13/EMÜ artikli 3 lõikega 1, artikli 4 lõikega 1, artikli 6 lõikega 1 ja artikli 7 lõikega 1 on vastuolus selline siseriiklik õigusnorm nagu tsiviilkohtumenetluse seaduse artikkel 693, mis võimaldab kogu laenusumma ennetähtaegselt sisse nõuda kolme osamakse tasumata jätmise korral, ilma et võetaks arvesse muid asjaolusid, näiteks laenu kestust või laenusummat või mis tahes muid asjakohaseid põhjuseid, ja mis lisaks seab sellise ennetähtaegse ülesütlemise tagajärgede vältimise võimaluse sõltuvusse võlausaldaja tahtest, välja arvatud hüpoteeklaenu võlgniku eluasemele seatud hüpoteegi korral?
            
         
               3.
            
            
               Kas seaduse 1/2013 neljas üleminekusäte rikub kohtuotsusest Cofidis (2) tulenevat kohtupraktikat?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).
   
      (2)  Kohtuotsus C-473/00, EU:C:2002:705.